《送钟离郎中知婺州》
宋代·陈襄

皓首潘郎少似君，一麾新得浙江濆。
神仙窟宅金华近，吴越封疆宝婺分。
沈约瘦来题八咏，张颠醉后扫千文。
才高政美应无事，莫厌双溪卧白云。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。